Boston Red Sox

Boston Red Sox (hoan-e̍k: Boston Âng Boe̍h-á; sok-siá: BOS) sī chi̍t ki lē-sio̍k tī Iá-kiû Tāi Liân-bêng Tang-khu ê chit-gia̍p iá-kiû-tūi. Chū 1912 nî khai-sí, i-ê chú-tiûⁿ chiū siat-tì chāi Massachusetts Chiu Boston ê Fenway Park. Red Sox chit-ê miâ sī tī 1908 nî chó-iū, iû hit-sî ê thâu-ke só͘ hō. 1901 nî, Red Sox tī New York Chiu ê Buffalo sêng-li̍p; i sī Bí-kok Liân-bêng ê 8 ki khai-ki kiû-tūi chi-it. Tùi Buffalo poaⁿ-chhian kàu Boston liáu-āu, Red Sox chiâⁿ-chò chi̍t ki chin ū si̍t-le̍k ê kiû-tūi. Chū in tī 1903 nî kek-pāi Pittsburgh Pirates liáu-āu, it-ti̍t làu 1918 nî, tī chit-ê kî-kan in lóng-chóng tit-tio̍h 4 pái Sè-kài Koan-kun. Bo̍k-chêng, Red Sox lóng-chóng tit-tio̍h kòe 8 pái Sè-kài Koan-kun, kî-tiong 5 pái chi̍p-tiong chāi 1918 nî í-chêng, ah 3 pái chi̍p-tiong chāi 2003 nî í-āu.